google/wiki40b huggingface dataset:
Isidor av Thessalonika

Bakgrunn

Isidor ble født i det sørlige Grekenland om dro til Konstantinopel i ung alder. Han ble der hegumen (abbed) ved St. Demetrius-klosteret i byen. Han ivret for forsoning med Vestkirken, og ble i 1434 sendt av den bysantinske keiser Johannes VIII for å åpne forhandlinger med dette for øye på konsilet i Basel.

Metropolitt av Kiev

I 1437 utnevnte den økumeniske patriark Iosef II Isidor til metropolitt av Kiev (med sete i Moskva), som var det høyeste embetet i den russiske kirka. Snart etter reiste han med en russisk delegasjon til konsilet i Ferrara, der han undertegnet enhetsavtalen. Den fikk ingen varig virkning, fordi andre østlige kristne avviste den snart etter.

Kardinal

Rett etter konsilet utnevnte pave Eugenius IV Isidor til apostolisk legat for hele Russland og Litauen og kreerte ham den 18. desember 1439 til kardinal. Da Isidor ankom Moskva i 1441 og proklamerte unionen med Roma i kirken i Kreml, ble det klart at verken storfyrst Vasilij II eller storparten av de russiske biskoper ville vite noe av det. Han ble avsatt av et bisperåd og fengslet av storfyrsten. Dette førte også til et brudd mellom den russiske og den greske kirke, siden metropolittene av Moskva deretter ble valgt uten godkjenning fra den økumeniske patriarken.
Isidor klarte i 1443 å flykte og rømte til Roma. Der utnevnte pave Nikolas V ham til kardinalbiskop av Sabina. Paven sendte ham til Konstantinopel for å få bekreftet gjenforeningen med den ortodokse kirke, og sendte også med ham 200 soldater for å forsterke byens forsvar mot osmanene. Den 12. desember 1452 ble gjenforeningen markert med en gudstjeneste i Hagia Sofia, men var ytterst kortvarig.
Isidor opplevde tyrkernes erobring av byen den 29. mai 1453, og unngikk angivelig døden ved å kle opp et lik i hans røde kardinalsgevanter. Tyrkerne skal ha hogget av dets hode og ført det i triumf gjennom gatene. Den ekte kardinalen ble tatt til fange som en ubetydelig slave og sendt til Lilleasia. Der kom han seg unna og kom tilbake til Roma.

Latinsk patriark av Konstantinopel

Pave Pius II utnevnte Isidor i 1459 til latinsk patriark av Konstantinopel og til apostolisk administrator av Nikosia erkebispedømme (Kypros). Begge embeter var i praksis rene ærestitler. De siste to år av sitt liv var han i tillegg dekanus av kardinalkollegiet. Han døde i Roma i 1463.
Kim Young-gwon

Landslaget

Young-gwon vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter strraffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.
Han ble tatt ut i Sør-Koreas tropp til VM i fotball 2018 i Russland.
Mark Wright

Spiller

Mark Wright skrev sin første fotballkontrakt med Oxford United i 1980. Han ble værende i denne klubben fram til mars 1982 da Southampton FC kjøpte han for £ 80 000. Southampton var hans arbeidsgiver i over fem år, og han fikk også sin engelske landslagsdebut i denne perioden. Det skjedde 2. mai 1984 i en kamp mot Wales. Hans neste klubb ble Derby County FC som kjøpte han for £ 760 000 den 27. august 1987. Kjøpssummen var da ny klubbrekord for klubben fra Øst-Midlands. Fram til 1991 spilte over 150 kamper for Derby før Liverpool FC kjøpte han for £ 2,2 millioner 15. juli 1991. Etter 7 sesonger, og over 200 kamper for Liverpool, la han opp 35 år gammel i 1998. 
Han spilte totalt 45 landskamper, og scoret 1 mål for England.

Manager

Hans første jobb som manager var i Southport FC. Han overtok jobben da laget lå i bunnstriden i Football Conference, men greide å føre laget opp i toppen allerede i sin første sesong.  
Sin første jobb som manager i The Football League fikk han i mai 2001. Det var i klubben han hadde startet sin spillerkarriere, Oxford United. Oppholdet her ble kortvarig, og han leverte sin oppsigelse i november 2001. Allerede i januar året etter fikk han en ny jobb. Denne gang var det Football Conference laget Chester City som ansatte han. Da han fikk jobben lå klubben i nedrykkstriden, men med Mark Wright som manager gikk det bedre for klubben. En plass midt på tabellen i 2001/02 sesongen ble forbedret til tap i playoff i 2002/03. Sesongen etter endte laget på førsteplass i Football Conference og opprykk til Football League Two.  
I august 2004 valgte Wright overraskende å trekke seg fra jobben som managere i Chester City rett før 2004/05 sesongen startet. 
Den 31. mai 2005 ble han manager for Peterborough United FC som hadde rykket ned fra Football League One i 2004/05 sesongen, og han var manager for denne klubben fram til januar 2006. I februar 2006 ble han for andre gang manager for Chester City.
Abakus (kuleramme)

Bruksmåte

De vertikale stavene eller trådene representerer, regnet fra høyre til venstre, entall, titall, hundretall osv.
Kulene i den nedre gruppen har hver og en verdien 1 (når ført oppover mot skillelisten mellom gruppene), eller verdien 0 (når kulen er skjøvet nedover).
Kulene i den øvre gruppen har hver og en verdien 5 (når ført nedover mot skillelisten mellom gruppene), eller verdien 0 (når skjøvet oppover).
De syv kulene på en stav kan stilles inn i 16 forskjellige kombinasjoner, hvormed først og fremst alle siffer fra 0 til 9 kan representeres (dekadisk regning). De overskytende kombinasjonene kan representere sifrene A til F ved hexadesimal regning.
Summen av kulenes innstilte verdi langs en av stavene representerer det betraktede tallets verdi.
Ved å skyve kulene frem og tilbake i henhold til visse regler kan man håndterer de fire enkle regneoperasjoner addisjon, subtraksjon, multiplikasjon og divisjon. Men muligheten er ikke uttømt med det: det finnes regler for uttrekning av både kvadratrøtter og kubikkrøtter. Fjerde rot kan beregnes ved at man bestemmer kvadratroten to ganger suksessivt.
En vant abakusregner finner rett resultatet raskere enn det som var mulig med elektromekaniske addisjonmaskiner og s k regnesnurrer av type Original-Odhner.
MOLF

MOLF er et digitalt ildledningssystem for stridsvogner fra STN Atlas Elektronik. Det er en videreutvikling av Atlas Elektronik sitt EMES-18-system, med 80% identiske komponenter.
Fra 1991 har MOLF blitt installert i greske Leopard 1 og M48A5 stridsvogner. Noen av systemene ble produsert i Hellas under en gjenkjøpsavtale.
Îles Dannebrog

Îles Dannebrog er en gruppe øyer og skjær som ligger mellom Wauwermans Islands og Vedel Islands i Wilhelm Archipelago. Wilhelm Archipelago ble først oppdaget og navngitt av den tyske ekspedisjonen under ledelse av Eduard Dallmann, 1873–74, og ble observert på ny og kalt Îles Dannebrog av Belgica-ekspedisjonen, 1897–99, under Gerlache, etter den støtten Gerlache hadde fått fra Danmark. Dallmann hadde opprinnelig gitt dette navnet til hele øygruppen, men navnet Dannebrog har siden blitt begrenset til den mindre gruppen som er omtalt her.
Minnemynt

Minnemynt er en mynt preget til minne om en begivenhet, personer eller steder. Som regel har mynten motiv knyttet til begivenheten. Minnemynter har en lang historie og har vært produsert helt siden antikken, delvis som nyhetskilder. Antikke mynter kunne også være minnemynter for byer. Blant annet fikk Brutus preget en minnemynt til minne om drapet på Julius Cæsar. Minnemynter har i flere tilfeller blitt brukt som propagandaverktøy.

Nåtidige mynter

Både Norges Bank og Det Norske Myntverket skiller mellom minnemynter og sirkulasjonsmynter med spesialpreg. Minnemyntene i denne sammenhengen er ment mynter som ikke i utgangspunktet er sirkulasjonsmynter, men rene samlermynter. Disse er gjerne preget i sølv eller gull. Den europeiske sentralbanken opererer med samme inndeling, der sirkulasjonsmynter med særpreg/spesialpreg er «Commemorative coins» og minnemynter er «Collector Coins».
I eurosonen produseres stadig nye minnemynter. Hvert medlemsland kan prege to typer minnemynter, det vil si sirkulasjonsmynter med særpreg, i året. Disse skal være i valøren €2, som er gangbar valuta i alle medlemsland.
Den første minnemynt preget av Den Kongelige Mynt ble preget til innføringen av Eneveldet under Frederik III. Mynten ble preget i Christiania. Den første minnemynten til det selvstendige Norge var i anledning ettårsjubileet av Unionsoppløsningen i 1906. Denne ble også preget i 1907.
Habakkuks bok

Habakkuk (hebraisk: חֲבַקּוּק – Ḥăḇaqqûq; i bibeloversettelsen fra 1930 Habakuk; gresk: Αμβακουμ – Ambakoum) er en bok i Den hebraiske Bibelen og Det gamle testamentet, og er den åtte boken om de tolv mindre profeter. Boken beskriver synene til den jødiske profeten Habakkuk, som også er tilskrevet som forfatter. Den var antagelig skrevet på slutten av 600-tallet f.Kr. Det blir ikke oppgitt noen direkte tidsangivelse, men ut fra det som beskrives av den politiske situasjonen boken skrives inn i, kan man anta at boken er skrevet rundt 610 f.Kr., noe som gjør Habakkuk til samtidig med Jeremia. Spådommen om den kommende babylonske invasjonen (1:6) indikerer at Habakkuk levde i kongedømmet Judea på slutten av styret til Josjia (640–609 f.Kr.) eller ved begynnelsen av styret til Jojakim (609–598 f.Kr.).
Av de tre kapitlene i boken er de første to en dialog mellom Jahve og profeten. Budskapet er at «den rettferdige skal leve ved sin troskap» (2:4), noe spiller en viktig rolle i kristen tanke. Det er benyttet i Brev til romerne, Brev til galaterne og Brevet til hebreerne. En kopi av disse kapitlene er inkludert i Habakkuk-kommentarene (1QpHab) som ble funnet blant Dødehavsrullene i 1947 og publisert i 1951. Kapittel 3 kan være et uavhengig tillegg, nå anerkjent som et liturgisk stykke, men antagelig skrevet av samme forfatter som de to forgående kapitlene.
Innholdet i boken beskrives som såkalt kultprofeti, det vil si profetier som bruker litterære former som var i bruk i de kultiske handlingene i blant annet tempelet i Jerusalem. Det har og blitt spekulert på om kanskje Habakkuk hadde en funksjon ved tempelet. Et viktig trekk med boken er og at det ikke blir talt i Guds navn eller på vegne av Gud i boken.

Forfatteren

Det er ingen biografisk informasjon om profeten Habakkuk. Faktisk er det mindre kjent om ham enn noen annen skribent i Bibelen. Den eneste som er kjent om ham er at det eksisterer en bok med hans navn. Hans navn kommer fra det hebraiske ordet חבק, khavak, i betydningen «omfavning, favnetak», eller fra det akkadiske ordet hambakuku som henviser til en platevekst.
Habakkuk identifiserer seg selv som en profet i åpningsverset. Grunnet bokens liturgiske vesen har en del forskere grublet seg fram til at han kan han vært en tempelprofet. Tempelprofeter er beskrevet i Første krønikebok 25:1 i å praktisere lyrer, harper og symbaler. Det er mulig det finnes et ekko av dette i Habakkuk 3:19b og at Habakkuk kan ha vært en levitt og sanger i tempelet i Jerusalem.
I går var det bursdagen min

«I går var det bursdagen min» er en revyvise skrevet av Nicolette (1879–1950) eller Karen Sofie Hansen som hun egentlig het. Hun skrev viser både for Dovrehallen og Chat Noir, hvor hun var fast visedikter. Dette er en av de mest kjente visene hennes, og er skrevet til en tradisjonell melodi. Første versestrofe lyder: «I går var det bursdagen min, gid det var moro. Jeg fikk frokost på sengen med kringle og goro. Først veltet jeg rundt både brettet og muggen, jeg fikk sjokolade til langt opp i luggen. Jeg ble klissvåt som Tulla i vuggen, gid jeg bare kunne ha sånn bursdag hver dag.»
Notosphaeridion

Utseende

Middelsstore, lange og slanke, blanke, mørkt brunlige trebukker. Antennene er noe lengre enn kroppen og ganske tynne. Pronotum er sylindrisk til tønneformet og betydelig lengre enn bredt. Dekkvingene er parallellsidige, oftest med et lyst skråbånd. Beina er nokså lange, lårene slanke.

Utbredelse

Slekten er utbredt i Sør-Amerika.
Helga Marie Ring Reusch

Familie

Hun var gift med geologen og vitenskapsmannen Hans Reusch (1852-1922).
Fra 1922 bodde hun i sin «Villa Morene» på Hvalstad.

Kunstnerisk virke

Som billedkunstner gikk hun i lære hos Erik Werenskiold (1885), ved Christian Krohgs malerskole, hos Gerhard Munthe (1887), ved Puvis de Chavannes' malerskole i Paris, ved Harriet Backers malerskole, og foretok studieturer blant annet til Boston.
Hun debuterte i 1886 på Høstutstillingen med maleriet Strandbillede, et sommermotiv fra Åsgårdstrand, og i årenes løp deltok hun på nærmere tretti Høstutstillinger. Hun deltok også på en rekke kollektivutstillinger, blant annet Jubileumsutstillingen på Frogner i 1914. Hun hadde separatutstilling på Blomqvist i 1903, i Trondheim Kunstforening i 1918 og 1926 og i Kunstnerforbundet i 1919 og 1923. Hun medvirket også på flere utstillinger i utlandet, blant annet på Salongen i Paris 1892, og på verdensutstillingene i Chicago i 1893 og Paris i 1900.
Av religiøst tilknyttede arbeider kan nevnes altertavlen i Døves kirke i Oslo (1912), Majorstuen kirke (1918-27) og i Holmen Kirke i Asker (1935)
Camerunopholis

Utseende

En middelsstor (24-28 millimeter), brunlig oldenborre. Den ligner mye på artene i slekten Pegylis.

Utbredelse

Slekten er utbredt i Afrika (Kamerun).
Jakobs drøm

Proveniens

Formentlig et av de bilder som nevnes i Jerónimo de la Torres inventar i 1658, og som forble i hans familie frem til 1718. I 1746 dukket det opp i Elisabeth Farnese samlinger, men tilskrevet Murillo. «Jakobs drøm» er et av Riberas mest berømte, og befinner seg i Madrids Pradomuseum.
Stiftelsen Prosjekt Haiti

Skolene

Skolen Petit Troll i Port-au-Prince har over 100 elever fra førskole til og med sjette klasse, og støtter 14 elever på ungdomsskole. Skolen har 19 lokale ansatte, tilbyr gratis skolemåltid, ungdomsklubb med data og et kvinnenettverk med lese- og skriveopplæring.
Skolen Petit Troll i St. Louis-du-Sud var etablert i 2011 og har rundt 300 elever i første til sjette klasse. Skolen har også 10 lokale ansatte. Skolens byggning ble donert til SPH av organisasjonen Build Aid, og har siden 2015 blidt delvis finansiert av Norad.

Bakeriet

Boulanjé Manman Troll er et bakeri som er bygget med 4 arkitektstudenter og 2 produktdesignere fra NTNU med veiledning fra Tyin Tegnestue. Åpent bakeri i Oslo har bidratt med kursing og opplæring av bakerne som jobber der. 
Bakeriet startet sin produksjon høsten 2012, og har 12 ansatte. Fra disse arbeidsplassene er det 40 kvinnelige brødselgere som kjøper brød og videreselger dette på åpen gate.

Frisørsalongen

Studio Manman Troll er startet av en gruppe kvinner som har gjennomført frisøropplæring i samarbeid med Åse Midtveit.
Siden 2009 har Manman Troll i samarbeid med frisør Åse Midtveit tilbudt frisørutdanning til kvinner i nettverket. 
Frisørsalongen har opptil 8 arbeidsplasser og vil gi kvinner i Haiti en utdanning innenfor yrket.

Skredder

Manman Troll Atelier var etablert i april 2011 med støtte fra stiftelsen. Skreddersalongen ble ettablert for å prøve å få flere kvinner ut i arbeidslivet.

Andre aktiviteter

Stiftelsen arrangerer også sommerleir drevet av frivillig ungdom fra Skandinavia og utveksling av studenter og profesjonelle fra Norge og Haiti. Det hele finansieres gjennom private gaver, fadderprogram og dugnad.
Spørsmålstegn

I andre språk

I noen andre språk, deriblant spansk, brukes det omvendte spørsmålstegnet (¿) i starten på setninger sammen med det ordinære spørsmålstegnet i slutten. I gresk brukes semikolon (;) som spørsmålstegn og i arabisk brukes et mindre og speilvendt spørsmålstegn (؟). 
Spørsmålstegnet blir også brukt i kinesisk, koreansk og japansk, selv om dette ikke er påkrevd i språkene.

Opprinnelse

Spørsmålstegnet kommer fra det latinske ordet quaestio, som betyr spørsmål, som i sin tid ble forkortet med Qo. Q ble skrevet over o, og markerer i overført betydning det moderne symbolet vi bruker i dag, hvor «krøllen» er over prikken.
Landskap (TV-film)

Andre versjoner

Enakteren ble først sendt som hørespill på BBC Radio den 25. april 1968, med Peggy Ashcroft som Beth og Eric Porter som Duff. Den ble første gang satt opp på scene av The Shakespeare Company i London 2. juli 1969, med Ashcroft som Beth og David Waller som Duff, regissert av Peter Hall.

Setting

Skuespillet er lagt til kjøkkenet i en herregård. Scenografien er minimalistisk av natur og består av noen få kjøkkenredskaper og et langt kjøkkenbord. Beth sitter i en lenestol på venstre side av bordet og Duff sitter i en stol på motsatt side.
MARC

MARC, MAchine-Readable Cataloging, er en metadataformat benyttet av bibliotekers datasystemer for å utveksle og lagre informasjon om bøker og biblioteksamlinger. Formatet ble først utviklet av  Henriette Avram ved Library of Congress i USA på 1960-tallet. 
Det finnes flere varianter av MARC-standarden. Den vanligste internasjonalt er MARC 21. I Norge den norsktilpassede varianten NORMARC mest brukt i bibliotekssektoren, men BIBSYS, som benyttes av universitets- og høgskolesektoren har vedtatt å gå over til MARC 21.
Pietro degli Antonii

Liv og virke

Pietro degli Antonii tilbrakte hele livet i Bologna. Rundt 1670 ble han medlem av byens anerkjente Accademia Filarmonica og var akademiets president i flere valgperioder. I tillegg var han kapellmester ved tre viktige kirker i hjembyen. Sammen med broren  Giovanni Battista degli Antonii (1636–1698) og Giovanni Battista Vitali regnes han blant de viktigste representantene for Bologna-skolen etter Maurizio Cazzati.
Det viktigste bidraget til Antonii er utviklingen av sonateformene kirke- og kammersonate. Han hadde en spesiell forkjærlighet for langsomme, melodiøse satser etter sanglige forbilder. Eksempelvis bærer en triosonate fra 1680 satsbetegnelsene Largo – Lento – Grave – Lento – Grave. I tillegg til instrumentale verk skrev han mange kantater og oratorier.
Waishengren

Waishengren (ordrett: «mennesker fra andre provinser», tradisjonell kinesisk: 外省人; pinyin: Wàishěngrén, kunne gjengis på norsk som «fastlandskinesere», skjønt det ville favne noe videre) er det man i Taiwan kaller den befolkningsgruppe som etter annen verdenskrig, fremfor alt mellom 1945 og 1949, flyttet fra det kinesiske fastland til øya Taiwan, og likeså deres etterkommere, i alle fall den første generasjonens etterkommere.
De fastlandskinesere på Taiwan som er kommet senere, kalles dalu ren (kinesisk: 大陸人; pinyin: dàlù rén, «fastlandsmennesker»), særlig hvis de er eller var statsborgere av Folkerepublikken Kina.
Begrepet waishengren er opprinnelig et uttrykk som ble brukt i Kina generelt, om en person som kom fra en annen provins enn der han nå bodde.
I femti år fra 1895 til 1945 var Taiwan del av keiserriket Japan, og det fikk med tiden som et av de varige virkninger at den taiwankinesiske befolkning fikk et noe annet kulturelt preg enn fastlandets kinesere. De kinesere som strømmet over fra Fastlandet fra 1945 hadde i tillegg gjerne det særtrekk at de var lojale til partiet Kuomintang (som ikke engang fantes da Taiwan ble japansk territorium) og at de var motstandere av, og flyktninger fra, den maoistiske kommunisme.
Det ble på Taiwan alminnelig å kallre denne gruppen tilvandrede kinesere for Waishengren, «mennesker fra andre provinser», i motsetning til Benshengren (kinesisk: 本省人, «mennesker fra denne provins».
Björkötraktaten

Björkötraktaten, også kjent som Koivistotraktaten, var en hemmelig gjensidig forsvarspakt inngått 24. juli 1905 mellom keiser Vilhelm II av Det tyske rike og tsar Nikolaj II av Russland.

Hemmelig møte

Fire dager forut for undertegnelsen av den gjensidige forsvarspakten hadde Wilhelm II arrangert å møte i hemmelighet med tsar Nikolaj II. På søndag kveld 23. juli ankom keiseren fra Viborgbukten til Koivistosundet med sin yacht, Hohenzollern. Han ankret opp nær tsarens yacht, Polyarnaja zvezda (Polarstjernen). Dette hemmelige møte er belagt av deres telegrafiske diskusjoner som er blitt kjent som "The Willy-Nicky Correspondence."

Reaksjon

Selv om traktaten var undertegnet av tsaren var den ikke desto mindre et verdiløst stykke papir på grunn av den franko-russiske allianse. De russiske statsmenn Sergej Witte og Vladimir Lambsdorff, som verken var til stede på yachten eller var blitt konsultert på forhånd, insisterte at traktaten aldri skulle tre i kraft med mindre den ble approbert og undertegnet også av Frankrike. 
Tsaren gav etter for presset, til stor konsternasjon fra den tyske keiserens side, som ikke unnlot å klandre sin nevø: «Vi tok hverandre i hendene og undertegnet foran Gud, som hørte våre løfter!... Det som er undertegnet, er undertegnet! og Gud er vårt vitne!»
Håndball-VM 1982 for menn

Håndball-VM 1982 for menn ble spilt i Vest-Tyskland i perioden 23. februar – 7. mars 1982.
Mitokondriesykdommer

Forekomst

Mitokondriesykdommene er ikke så helt sjeldne, men tilstandene har mange uttrykksformer, så mange er trolig ikke diagnostisert eller går under andre diagnoser. En studie beregnet forekomsten til 1 pr 11 000 i den vestsvenske regionen. Disse utgjorde ca. 10 % av personene med nevromuskulære sykdommer i regionen og bare 3 av 300 personer med mistenkt mitokondriesykdom (Eur. J. of Ped.1995). Avgrensningen fra andre sykdomsgrupper er fortsatt under diskusjon.

Årsak

Som regel skyldes tilstandene genfeil i form av punktmutasjoner. Mutasjonen kan sitte i cellekjernens vanlig DNA-struktur (nDNA) eller i mitokondrienes eget arvestoff (mtDNA) som arves nesten utelukkende fra moren. Mutasjoner i mtDNA finnes relativt sjeldnere hos barn enn hos voksne. Mitokondriefeilen trenger ikke finnes i alle vev/organer i samme grad. Sykdommen kan da komme til varierende uttrykk og risikoen for arv kan variere sterkt. Det kan også være vanskelig å finne mutasjonene i blodprøver. Ved mistanke må man eventuelt også lete i andre vev.

Behandling / medisinske tiltak

Det finnes per i dag ingen helbredende behandling. Behandling med næringstilskud som Q-10, asparginsyre, karnitin og eventuelt kreatin kan muligens redusere tretthet og muskelsvakhet. Tilskudd av vitamin C, K og E ut over vanlige anbefalinger er forsøkt, men har ikke vist seg å endre forløpet. Enkelte kan trenge spesiell diett. Dikloracetat kan redusere forhøyet laktat, men det er usikkert om det påvirker sykdomsprosessen.
Energitilførsel er viktig. Til tross for lav aktivitet, trenger mange rundt 120 % av vanlig beregnet kaloritilførsel pr. vektenhet. Personer med mitokondriesykdommer kan raskt bli svært syke ved sviktende ernæring, faste eller infeksjonssykdommer, spesielt med kvalme/oppkast. Dette må formidles til alle voksne som har ansvar for barnet.
Vanlige infeksjonssykdommer som omgangssyke o.l. kan hos noen utløse raske stoffskifteforstyrrelser som kan kreve intravenøs behandling på sykehus.
Noen tåler dårlig visse typer medisin (spesielt epilepsimedisiner av typen Valproat, som Orfiril og Depakine).
Pachacama

Utseende

En middelsstor (15 - 17 millimeter), oval, blankt mørkgrønn skarabide. Oversiden er blank uten påfallende ujevnheter. Leggene på forbeina har to tenner.

Utbredelse

Arten er bare kjent fra Ecuador, der den forekommer mellom 500 og 1600 mete rover havet.
Goppa-kode

Bruk av Goppa-koder

Goppa-koder ble brukt da den asymptotiske Gilbert–Varshamov-begrensningen (1950) ble forbedret av Tsfasman, Vladut og Zink i 1982. Her ble en uendelig følge av ikke-singulære, projektive kurver med et stort antall -rasjonale punkter definert, og en Goppa-kode ble definert på hver kurve slik at lengden på Goppa-kodene var lik antallet -rasjonale punkter på kurvene.
I senere tid har flere kodeteoretikere jobbet med å definere koder ved hjelp av algebraiske kurver med metoder inspirert av Goppas konstruksjon.
Konkurskaranteneregisteret

Konkurskaranteneregisteret var ett av de offentlige registrene i Brønnøysundregistrene i Brønnøysund.
Det ble opprettet i 1991 for å registrere konkurskarantener ilagt av tingretten, slik at personer med konkurskarantene ikke kunne stifte nytt selskap eller påta seg andre roller i et slikt selskap. Da Konkursregisteret ble opprettet i september 1993, overtok dette registeret oppgavene fra Konkurskaranteneregisteret.
Pukchang

Administrativ inndeling

Fylket er delt inn i en ŭp (småby), ni rodongjagu (arbeiderdistrikt) og 20 ri (landsby).